تییاں

تییاں ( لفظی معنی بیٹیاں) دراصل تیج تہوار کا پنجابی نام ہے، یہ تہوار مان سون کی آمد پر پنجاب اور ہریانہ میں (جہاں اسے ہریالی تیج بھی کہتے ہیں) منایا جاتا ہے۔ اس تہوار کا اصل محور بچیاں اور بہنیں ہوا کرتی ہیں۔

تہوار کا جشن 
قمری مہینہ ساون کے تیسرے دن مانسون کے دوران میں خواتین یہ تہوار مناتی ہیں۔ نصف چاند سے تہوار کا آغاز ہوتا ہے اور چودھویں کے مکمل چاند تک جاری رہتا ہے۔ شادی شدہ خواتین تہوار منانے کے لیے اپنے میکے جاتی ہیں۔ ماضی میں یہ روایت تھی کہ شادی شدہ خواتین ساون کا پورا مہینہ اپنے والدین کے ساتھ اپنے میکے میں گزارا کرتی تھیں۔

تحفے 
خواہ شادی شدہ خواتین اپنے میکے جائیں یا نہ جائیں، ان کے بھائی تحفے ضرور دیتے ہیں جسے سندھار کہا جاتا ہے۔ یہ سندھار پنجابی لباس/ساڑی، لڈو، چوڑیاں، مہندی اور جھولے پر مشتمل ہوتا ہے۔

حوالہ جات 

بھارت کے تہوار
پنجابی تہوار
کامنز زمرہ جس کا ربط ویکی ڈیٹا پر ہے